**Declarație privind obligația de informare conform articolului 13 din Regulamentul general privind protecția datelor în cazul colectării de date cu caracter personal de la persoana vizată**

**Această informare privind protecția datelor survine în contextul „efectuării testelor rapide antigen la școli în cadrul pandemiei de Corona”. Protecția datelor dv. personale este luată în serios. Datele dv. sunt prelucrate în conformitate cu prevederile privind protecția datelor aflate în vigoare.**

**I. Datele de contact a persoanelor responsabile**

Numele și adresa școlii:

Conducerea școlii:

Tel.:

Fax:

Email:

**II. Datele de contact ale autorității responsabile cu protecția datelor**

Ministerium für Bildung und Kultur

*[Ministerul Învățământului și Culturii]*

z. Hd. der Datenschutzbeauftragten

*[a se înmâna persoanei responsabile cu protecția datelor]*

Trierer Straße 33, 66111 Saarbrücken

Fax: 0681/501-7498

Email: datenschutzbeauftragte@bildung.saarland.de

**III. Scopul și baza juridică a prelucrării datelor**

Datele dv. (numele și data nașterii copilului, numele școlii și a clasei copilului, numele și adresa cu număr de telefon a părinților sau tutorilor, data și rezultatul testului) vor fi prelucrate în contextul „efectuării de teste rapide antigen la școli în cadrul pandemiei cu Corona” pentru protecția împotriva infecțiilor și a transmiterii acestora la școală. Datele nu vor fi transmise unor terțe persoane de către școală, doar Direcției de Sănătate Publică *(Gesundheitsamt)* în cazul unui rezultat pozitiv al testului, în conformitate cu art. 7 din Legea germană privind prevenirea și combaterea bolilor infecțioase la oameni.

Datele vor fi prelucrate în baza articolului 6 aliniat 1 litera a) din Regulamentul general privind protecția datelor.

**IV. Perioada de stocare a datelor cu caracter personal**

În cazul unor rezultate pozitive a testelor procesul de notificare care va urma va fi documentat la școală, păstrat pentru 3 săptămâni iar datele vor fi ulterior șterse. Toate celelalte date (de ex. rezultatele negative ale testelor) vor fi de asemenea păstrate pentru 3 săptămâni iar ulterior vor fi șterse. Listele cu persoanele care participă la testare (fără rezultatele testelor) vor fi păstrate până în data de 31.12.2024 și vor fi distruse după expirarea acestui termen. Declarațiile de consimțământ vor fi păstrate la școală și vor fi distruse o dată cu încheierea acestei oferte de testare, cel mai târziu la finalul anului școlar.

**V. Transmiterea datelor**

Nu este prevăzută transmiterea datelor dv. personale către alte terțe persoane, către un alt stat terț sau unor organizații internaționale. Datele dv. vor fi transmise Direcției de Sănătate Publică competente în conformitate cu art. 7 din Legea germană privind prevenirea și combaterea bolilor infecțioase la oameni, în cazul unui rezultat pozitiv al testului.

**VI. Drepturile persoanelor afectate**

În conformitate cu Regulamentul general privind protecția datelor (RGPD) aveți următoarele drepturi:

Dacă datele dv. personale sunt prelucrate, aveți dreptul să fiți informat privind datele stocate despre persoana dumneavoastră (art. 15 din RGPD).

Dacă datele dv. nu sunt corecte sau complete aveți dreptul să le corectați și să le completați (art. 16 din RGPD).

Dacă sunt îndepline prevederile legale, puteți solicita ștergerea sau restricționarea prelucrării, precum și formula contestație împotriva prelucrării datelor (art. 17, 18 și 21 din RGPD).

Dacă ați fost de acord cu prelucrarea datelor sau există un contract privind prelucrarea datelor și această prelucrare a datelor se realizează prin mijloace automate aveți dreptul, după caz, la portabilitatea datelor (art. 20 din RGPD).

Dacă faceți uz de drepturile menționate anterior Ministerul Învățământului și Culturii va verifica dacă sunt îndeplinite condițiile legale necesare în acest scop. Pentru exercitarea drepturilor dumneavoastră vă rugăm să vă adresați persoanei responsabile cu protecția datelor menționată anterior.

În cazul unor plângeri referitoare la aspecte juridice privind protecția datelor vă puteți adresa autorității de supraveghere: Unabhängiges Datenschutzzentrum Saarland [Centrul independent de protecție al datelor Saarland], Die Landesbeauftragte für Datenschutz und Informationsfreiheit [responsabilul pe land cu protecția datelor și libertatea de informare], Fritz-Dobisch-Str. 12, 66111 Saarbrücken, Telefon: 0681 94781-0, E-mail: poststelle@datenschutz.saarland.de